2010-ben nevezték ki a montenegrói női válogatott szövetségi kapitányának. Ugyanebben az évben bronzérmes volt a korosztályos válogatottal a junior világbajnokságon. Az ő vezetésével érte el a nem sokkal korábban függetlenedő állam legnagyobb kézilabdasikereit, amikor 2012-ben ezüstérmet nyert a londoni olimpián, majd aranyérmet az év végi Európa-bajnokságon. A 2016-os olimpia után bejelentette távozását a nemzeti csapat éléről, majd mégis meghosszabbította szerződését a szövetség vezetőivel és 2017 novemberéig irányította a csapatot.